נספח מס' כ-34/א', ח"כ
 						  				     (פ/554)

חוק עבודת נשים (תיקון מס' 24), התשס"ד – 2004 

תיקון סעיף 6	1.	בחוק עבודת נשים, התשי"ד–1954 (להלן – החוק העיקרי), בסעיף 6, סעיף קטן (ז) – בטל.	
תיקון סעיף 6א	2.	בסעיף 6א(א) בחוק העיקרי, במקום "בסעיפים 6, 7(ד) ו-9(ג)" יבוא "בסעיפים 6, 7(ד), 7א ו-9(ג)". 	
תיקון סעיף 6ב	3.	בסעיף 6ב בחוק העיקרי, במקום "בסעיף 6" יבוא "בסעיפים 6 ו-7א".
	
הוספת סעיף 7א	4.	אחרי סעיף 7 בחוק העיקרי יבוא:	
		"הפרשות לקופת גמל בחופשת לידה ובשמירת הריון	7א.	(א)	עובדת הזכאית לדמי לידה לפי חוק הביטוח הלאומי [נוסח משולב], התשנ"ה–1995 (בסעיף זה – דמי לידה), או הזכאית לגמלת שמירת הריון לפי החוק האמור (בסעיף זה – גמלת שמירת הריון), והיא ומעבידה או המעביד בלבד, נהגו לשלם תשלומים לקופת גמל, ימשיך המעביד לשלם תשלומים כאמור בעד התקופה שבעדה שולמו דמי הלידה או גמלת שמירת ההריון, לפי הענין, ובלבד שהעובדת שילמה בעד התקופה האמורה את התשלומים החלים עליה, אם חלים, להבטחת הזכויות האמורות, והכל בשיעורים ולפי שכר העבודה כאילו הוסיפה העובדת לעבוד בתקופה האמורה; בסעיף קטן זה, "קופת גמל" - כהגדרתה בסעיף 47 לפקודת מס הכנסה [נוסח חדש].	
				(ב)	האמור בסעיף קטן (א) יחול על מעביד שהעובדת עבדה אצלו ששה חודשים לפחות בתכוף לפני תחילת ההריון, ולענין תשלומים 
בתקופת הזכאות לדמי לידה – אם בנוסף לכך התקיימו יחסי עובד ומעביד ביניהם כל תקופת ההריון.	
				(ג)	השר, באישור ועדת העבודה הרווחה והבריאות של הכנסת, יקבע מועדים וכללים לתשלום הסכומים האמורים בסעיף קטן (א); בתקנות כאמור רשאי השר לקבוע כללים שונים למעביד ולעובדת."	
תיקון סעיף 18	5.	בסעיף 18 בחוק העיקרי, במקום "1, 6 ו-7" יבוא "1, 6, 7 ו- 7א".
	
תחילה ותחולה	6.	תחילתו של חוק זה ב-1 לחודש לאחר פרסומו והוא יחול, לענין תשלומים שלא הוסדרו לפי סעיף 6(ז) לחוק העיקרי, כנוסחו ערב ביטולו, החל ב-1 לחודש שלאחר פרסום תקנות לפי סעיף 7א לחוק העיקרי, כנוסחו בסעיף 4 לחוק זה. 	

 נספח מס' כ-27/א',ח"כ
              (פ/429, פ/1000)

חוק עבודת נשים (תיקון מס' 25), התשס"ד – 2004 

תיקון סעיף 6	1.	בחוק עבודת נשים, התשי"ד–1954, בסעיף 6 אחרי סעיף קטן (ד) יבוא -	
			"(ד1)	(1)	עובדת שהילד אשר ילדה חייב להיות מאושפז בבית חולים תקופה של 12 שבועות או יותר, בתוך תקופת חופשת הלידה כאמור בסעיפים קטנים (ב), (ב1), (ג) ו-(ד), זכאית להאריך את חופשת הלידה ב–4 שבועות; הוראות סעיף קטן זה באות להוסיף על הארכת חופשת הלידה לפי הוראות סעיפים קטנים (ב1)(1), (ג) ו-(ד)(1), ובלבד שכל ההארכות לפי סעיפים קטנים (ב1)(1) ו-(ד)(1) לא יעלו יחד על 4 שבועות.	
				(2)	לא יהיה תוקף לזכאות לפי סעיף קטן זה אלא אם כן העובדת הודיעה על מימושה בדרך, במועד ולמי שקבע השר.	
				(3)	לענין סעיף קטן זה,  "תקופת חופשת הלידה" – התקופה שמתחילת חופשת הלידה ועד לסיומה."	
תיקון חוק הביטוח הלאומי
   [71]	2.	בחוק הביטוח הלאומי [נוסח משולב], התשנ"ה–1995, בסעיף 51 	
		אחרי סעיף קטן (א1) יבוא:	
			"(א2)	מבוטחת שהיא עובדת שהאריכה את תקופת חופשת הלידה בשל הסיבה האמורה בסעיף קטן (ד1) של סעיף 6 לחוק עבודת נשים, תהיה זכאית, בעד תקופת ההארכה לפי הסעיף הקטן האמור, לדמי לידה נוספים על דמי הלידה שהיא זכאית להם לפי סעיף 50 ולפי סעיפים קטנים (א) ו-(א1), לפי הענין, בעד תקופה של 4 שבועות."	
תחילה
ותחולה	3.	תחילתו של חוק זה ב-1 בחודש שלאחר פרסומו (להלן – יום התחילה), והוא יחול על עובדת ומבוטחת, לפי הענין, שילדה ביום התחילה ואילך. 	

***************************************************************************************

סימוכין: 60094204 

נספח מס' כ-41
(פ/48)

חוק עבודת נשים (תיקון מס' 26), התשס"ד-2004

הצעת חוק זו נדונה בכנסת בקריאה ראשונה ביום א' בניסן התשס"ד     (23 במרץ 2004) והועברה לועדה לקידום מעמד האישה.

הצעת החוק מוגשת - בצירוף הסתייגויות - לקריאה שניה ולקריאה שלישית ביום י"ט באייר התשס"ד (10 במאי 2004).

היוזמת: חברת הכנסת גילה גמליאל

הצעת חוק לקריאה שניה ולקריאה שלישית

נספח מס' כ-41
(פ/48)

חוק עבודת נשים (תיקון מס' 26), התשס"ד-2004 

בחוק עבודת נשים, התשי"ד-1954, אחרי סעיף 9א יבוא:	1.	הוספת סעיף 9ב	
החליט שר התעשיה, המסחר והתעסוקה לתת היתר לפי סעיף 9(א) או סעיף 9א, לא ינתן ההיתר לגבי התקופה שקדמה ליום מתן ההחלטה בבקשה להיתר, ואולם רשאי הוא לתת את ההיתר למועד הקודם ליום מתן ההחלטה, אם התקיים האמור באחת מפסקאות (1) עד (5) וכאמור בהן, לפי הענין:
	9ב.	"היתר לגבי עובדת בהריון  - תחילת תוקף			

					
המעביד הוכיח כי לא ידע ולא היה עליו לדעת ביום הפיטורים או ביום הפגיעה בהיקף המשרה, לפי הענין, שהעובדת בהריון, ולדעת השר לא יהיה זה צודק לתת את ההיתר רק מיום מתן ההחלטה בבקשה להיתר;	(1)					
לענין פסקה זו, "יום הפיטורים", "יום הפגיעה בהיקף המשרה" - היום שבו היו אמורים הפיטורים או הפגיעה בהיקף המשרה, לפי הענין, להיכנס לתוקפם אלמלא הוראות סעיף  9(א) או 9א;						
המעביד הוכיח כי התקיימו נסיבות חמורות,  ולדעת השר לא יהיה זה צודק לתת את ההיתר רק מיום מתן ההחלטה בבקשה להיתר, ובלבד שההיתר לא ינתן לגבי תקופה שקדמה ליום הגשת הבקשה להיתר;	(2)					
המעביד הוכיח כי הוא הוכרז פושט רגל לפי פקודת פשיטת הרגל [נוסח חדש], התש"ם- 1980, ואם הוא תאגיד - כי ניתן צו פירוק לפי פקודת החברות [נוסח חדש], התשמ"ג-1983, ובלבד שההיתר לא ינתן לגבי תקופה שקדמה ליום הגשת הבקשה להיתר, או ליום ההכרזה או מתן צו הפירוק, לפי הענין, המוקדם מביניהם;	(3)					
המעביד הוכיח כי עסקו חדל לפעול, ובלבד שההיתר לא ינתן לגבי תקופה שקדמה ליום שבו חדל העסק לפעול או ליום הגשת הבקשה להיתר, המאוחר מביניהם; 	(4)					
המעביד הוכיח כי עסקו חדל לפעול בשל נסיבות לא צפויות שכתוצאה מהן לא היתה לו אפשרות לבקש היתר לפני שהעסק חדל לפעול, ובלבד שלא יינתן היתר לגבי תקופה שקדמה ליום שבו חדל העסק לפעול; 	(5)					
לענין פסקאות משנה (4) ו-(5), "חדל לפעול" - הפסקת פעילות שאינה זמנית."					

***************************************************************************************

נספח מס' כ-41
(פ/48)

הסתייגויות

להצעת חוק עבודת נשים (תיקון מס' 26), התשס"ד-2004 

לסעיף 1

חברי הכנסת יוסי שריד, חיים אורון, רן כהן, זהבה גלאון, רומן ברונפמן, אבשלום וילן וגילה פינקלשטיין מציעים:

בסעיף 9ב המוצע -
ברישה, במקום "לגבי התקופה" יבוא "לתקופה";
בפסקה (1), במקום "ולדעת השר לא יהיה זה צודק" יבוא "ולא יהיה זה צודק, לדעת השר". 

חברות הכנסת אתי לבני, יולי תמיר ומרינה סולודקין מציעות:

בסעיף 9ב המוצע -
בפסקה (1) -
במקום "ביום הפיטורים או ביום הפגיעה בהיקף המשרה" יבוא "בתום 7 ימים מיום הפיטורים או מיום הפגיעה בהיקף המשרה";
אחרי "רק מיום מתן ההחלטה בבקשה להיתר" יבוא "ואולם לא ינתן היתר לתקופה שקדמה ליום הגשת הבקשה להיתר אם הגיש המעביד את הבקשה כאמור לאחר תום 30 ימים מיום שידע או שהיה עליו לדעת שהעובדת בהריון"; 
בפסקה (2), אחרי "התקיימו נסיבות חמורות" יבוא "הקשורות לפיטוריה של העובדת";
בסיפה, בהגדרה "חדל לפעול", אחרי "שאינה זמנית" יבוא "או חלקית".

***************************************************************************************

  ס"ח התשי"ד, עמ' 154; התשס"ד, עמ' 345.